Document ID: 31988R2071

*****
ΚΑΝΟΝΙΣΜΟΣ (ΕΟΚ) αριθ. 2071/88 ΤΗΣ ΕΠΙΤΡΟΠΗΣ
της 12ης Ιουλίου 1988
για την τροποποίηση του κανονισμού (ΕΟΚ) αριθ. 2501/87 που καθορίζει τα χαρακτηριστικά κάθε ποικιλίας καπνού της κοινοτικής παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1114/88 (2), και ιδίως το άρθρο 2 παράγραφος 6,
Εκτιμώντας:
ότι το άρθρο 2 παράγραφος 4 του κανονισμού (ΕΟΚ) αριθ. 727/70 καθορίζει την έννοια της ποικιλίας συναρτήσει των βοτανικών χαρακτηριστικών, των τεχνικών καλλιέργειας και των ζωνών παραγωγής· ότι το σύνολο των στοιχείων αυτών επιτρέπει έναν επακριβή προσδιορισμό κάθε ποικιλίας·
ότι ο κανονισμός (ΕΟΚ) αριθ. 2501/87 της Επιτροπής (3) καθόρισε τα χαρακτηριστικά κάθε ποικιλίας καπνού της κοινοτικής παραγωγής· ότι μεταξύ των χαρακτηριστικών αυτών αναφέρεται η ξήρανση μεταξύ των όρων παραγωγής·
ότι αποδείχθηκε πως η μέθοδος αποξηράνσεως που ελήφθη υπόψη για την ποικιλία burley port δεν λαμβάνει υπόψη, με τον κατάλληλο τρόπο τις μετεωρολογικές συνθήκες που είναι ίδιες των καπνών που συγκομίζονται στις Αζόρες· ότι πρέπει να τροποποιηθεί το παράρτημα του κανονισμού (ΕΟΚ) αριθ. 2501/87 όσον αφορά τη μέθοδο αποξηράνσεως που ελήφθη υπόψη με τους καπνούς αυτούς·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 2501/87, στην ποικιλία αριθ. 34 (burley port) το σημείο 2.5 αντικαθίσταται από το εξής κείμενο:
«2.5. Ξήρανση: 1. Στον αέρα ("air curing") σε παραδοσιακά καλύμματα ή σε ξηραντήρια από πλαστικό με ρυθμιζόμενα ανοίγματα.
2. Για τους καπνούς που συγκομίζονται στις Αζόρες επίσης μια μέθοδος μεικτής ξηράνσεως: ξήρανση στον αέρα ("air curing") σε παραδοσιακά καλύμματα ή σε ξηραντήρια από πλαστικό με ρυθμιζόμενα ανοίγματα, που ακολουθείται από ξήρανση στον θερμό αέρα ("bulk curing").»
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την συγκομιδή 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1988.

Labels: 7
3
17